yás te rásaḥ sámbhṛta óṣadhīṣv íty apā́ṃ ca vā́ eṣá óṣadhīnā́ṃ ca ráso yát súrā́pā́ṃ cainam etád óṣadhīnā́ṃ ca rásena sámardhayati sómasya śúṣmaḥ súrayā́ sutasyéti yá evá sóme śúṣmo yáḥ súrā́yā́ṃ tám evā́varunddhe téna jinva yájamā́naṃ mádenéti téna prīṇīhi yájamā́naṃ mádenéty evaìtád ā́ha sárasvatīm aśvínā́v índram agním íti devátā́bhir evá yajñáṁ samardháyati devátā́bhir yajñána yájamā́naṁ hutvā́ bhakṣayanti vyr̥̀ddham evā̀sya tát sámardhayati